title: 2011 m. kovo 8 d. Komisijos direktyva 2011/32/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga izoksabenas, ir iš dalies keičiamas Komisijos sprendimas 2008/934/EB  Tekstas svarbus EEE

text:
9.3.2011

               LT

               Europos Sąjungos oficialusis leidinys

               L 62/19

         KOMISIJOS DIREKTYVA 2011/32/ES
   2011 m. kovo 8 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga izoksabenas, ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra izoksabenas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo izoksabenas neįtrauktas į minėtą priedą.

               (3)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (4)

               Paraiška pateikta Švedijai, kuri Reglamentu (EB) Nr. 1490/2002 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pačios, kokios nustatytos Sprendimu 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Švedija įvertino pareiškėjo pateiktus papildomus duomenis ir parengė papildomą ataskaitą. 2009 m. lapkričio 20 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba perdavė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. rugpjūčio 27 d. Tarnyba Komisijai pateikė savo išvadas dėl izoksabeno (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. sausio 28 d. pateikė kaip Komisijos izoksabeno peržiūros ataskaitą.

               (6)

               Po įvairių tyrimų nustatyta, kad augalų apsaugos produktai, kurių sudėtyje yra izoksabeno, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl izoksabeną tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga pareikalauti iš pareiškėjo pateikti patvirtinamosios informacijos, susijusios su komerciniais tikslais pagamintos techninės medžiagos specifikacija, priemaišų svarba, likučiais sėjomainos būdu auginamuose pasėliuose ir galimą riziką vandens organizmams.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra izoksabeno, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/934/EB izoksabenas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie izoksabeną to sprendimo priede.

               (13)

               Todėl Sprendimas 2008/934/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie izoksabeną išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos izoksabeno, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su šia veikliąja medžiaga, išskyrus įrašo B dalyje apibrėžtus su jais susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su izoksabenu, įvertina kiekvieną registruotą augalų apsaugos produktą, kurio sudėtyje izoksabenas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies pakeičia arba panaikina produkto, kurio sudėtyje izoksabenas yra vienintelė veiklioji medžiaga, registraciją; arba

               b)

               jei būtina, iš dalies pakeičia arba panaikina produkto, kurio sudėtyje izoksabenas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. kovo 8 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido izoksabeno keliamos rizikos vertinimo“. EMST leidinys, 2010 m.; 8(9):1714. [83 p.]. doi:10.2903/j.efsa.2010.1714. Pateikta www.efsa.europa.eu/efsajournal.htm.

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „341

                     Izoksabenas
                     CAS Nr. 82558–50–7
                     CIPAC Nr. 701

                     N-[3-(1-etil-1-metilpropil)-1,2-oksazol-5-il]-2,6-dimetoksibenzamidas

                     ≥ 910 g/kg
                     toluenas: ≥ 3g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į izoksabeno peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. sausio 28 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės turi ypatingą dėmesį skirti vandens organizmams keliamai rizikai, netiksliniams sausumos augalams keliamai rizikai ir galimam metabolitų pasklidimui požeminiame vandenyje.
                     Prireikus, naudojimo sąlygose turėtų būti numatytos rizikos mažinimo priemonės.
                     Susijusios valstybės narės reikalauja, kad būtų pateikta patvirtinamosios informacijos apie:

                                 a)

                                 komerciniais tikslais pagamintos techninės medžiagos specifikaciją;

                                 b)

                                 priemaišų svarbą;

                                 c)

                                 likučius sėjomainos būdu auginamuose pasėliuose;

                                 d)

                                 galimą riziką vandens organizmams.

                           Susijusios valstybės narės užtikrina, kad pareiškėjas pateiktų Komisijai a ir b punktuose nurodytą informaciją per šešis mėnesius nuo direktyvos dėl įtraukimo įsigaliojimo, o c ir d punktuose nurodytą informaciją – iki 2013 m. gegužės 31 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 1991 m. gruodžio 19 d. Tarybos Direktyva iš dalies keičianti Direktyvą 89/437/EEB dėl higienos ir sveikatos problemų, turinčių įtakos kiaušinių produktų gamybai ir pateikimui į rinką

text:
Avis juridique important

|

31991L0684

Official Journal L 376 , 31/12/1991 P. 0038 - 0038 Finnish special edition: Chapter 3 Volume 40 P. 0026  Swedish special edition: Chapter 3 Volume 40 P. 0026

TARYBOS DIREKTYVA1991 m. gruodžio 19 d.iš dalies pakeičianti Direktyvą 89/437/EEB dėl higienos ir sveikatos problemų, turinčių įtakos kiaušinių produktų gamybai ir pateikimui į rinką(91/684/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į 1989 m. birželio 20 d. Tarybos direktyvą 89/437/EEB dėl higienos ir sveikatos problemų, turinčių įtakos kiaušinių produktų gamybai ir pateikimui į rinką([1]), su pakeitimais, padarytais Direktyva 89/662/EEB[2], ypač į jos 10 straipsnį,atsižvelgdama į Komisijos pasiūlymą,kadangi pagal Direktyvos 89/437/EEB 10 straipsnį tam tikros priedo nuostatos turėtų būti suderintos su mokslo ir technologijos pažanga dėl staphylococci nustatymo kiaušinių produktuose ir tam tikrų kiaušinių produktų laikymo temperatūros,PRIĖMĖ ŠIĄ DIREKTYVĄ:1 straipsnisDirektyvos 89/437/EEB priedas iš dalies pakeičiamas:1. VI skyriaus 1 punkto b papunkčio trečia įtrauka keičiama taip:" - Staphylococcus aureus: nėra 1 g kiaušinio produkto".2. IX skyriaus 3 punkto ketvirta įtrauka išbraukiama.2 straipsnisValstybės narės priima įstatymus ir kitus teisės aktus, kurie įsigalioję iki 1991 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva skirta valstybėms narėms.Priimta Briuselyje, 1991 m. gruodžio 19 d.Tarybos varduPirmininkasP. DANKERT[1] 1) OL L 212, 1989 7 22, p. 87[2] 2) OL L 395, 1989 12 30, p. 13


title: 1982 m. liepos 1 d. Komisijos direktyva, su technikos pažanga suderinanti Tarybos direktyvą 76/765/EEB dėl valstybių narių įstatymų, susijusių su spiritometrais ir alkoholio areometrais, suderinimo

text:
Svarbus teisinis pranešimas

|

31982L0624

Oficialusis leidinys L 252 , 27/08/1982 p. 0008 - 0009 specialusis leidimas suomių kalba: skyrius 13 tomas 12 p. 0110  specialusis leidimas ispanų kalba: skyrius 13 tomas 12 p. 0256  specialusis leidimas švedų kalba: skyrius 13 tomas 12 p. 0110  specialusis leidimas portugalų kalba skyrius 13 tomas 12 p. 0256

		Komisijos direktyva1982 m. liepos 1 d.su technikos pažanga suderinanti Tarybos direktyvą 76/765/EEB dėl valstybių narių įstatymų, susijusių su spiritometrais ir alkoholio areometrais, suderinimo(82/624/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1971 m. liepos 26 d. Tarybos direktyvą 71/316/EEB dėl valstybių narių įstatymų, susijusių su bendromis matavimo priemonių ir metrologinės kontrolės metodų nuostatomis, suderinimo [1], su paskutiniais pakeitimais, padarytais Graikijos stojimo aktu, ypač į jos 17 straipsnį,kadangi nuo tada, kai buvo priimta Direktyva 76/765/EEB [2], termometrų, naudojamų nustatant alkoholio koncentraciją, srityje buvo sukurti nauji metodai; kadangi minėta direktyva turėtų būti atitinkamai iš dalies pakeista;kadangi šioje direktyvoje numatytos priemonės atitinka Direktyvų dėl techninių kliūčių panaikinimo prekiaujant matavimo priemonėmis derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 76/765/EEB priedo 9 skirsnio tekstas keičiamas pagal šios direktyvos priedą.2 straipsnisValstybės narės priima įstatymus ir kitus teisės aktus, kurie, įsigalioję iki 1983 m. gegužės 1 d., įgyvendina šią direktyvą. Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Briuselyje, 1982 m. liepos 1 d.Komisijos varduKomisijos narysKarl-Heinz Narjes[1] OL L 202, 1971 9 6, p. 1.[2] OL L 262, 1976 9 27, p. 143.--------------------------------------------------PRIEDAS9. TERMOMETRAI, NAUDOJAMI NUSTATANT ALKOHOLIO KONCENTRACIJĄ9.1. Termometrai, įmontuoti alkoholio koncentracijos matuoklyjeJei alkoholio koncentracijos matuoklis priklauso II arba III tikslumo klasei, tai naudojamas stiklinis gyvsidabrio termometras.9.1.1. Termometras graduojamas 0,1 °C arba 0,2 °C, arba 0,5 °C padalomis ir jame gali nebūti 0 °C skalės padalos.9.1.2. Mažiausias skalės padalos ilgis turi būti:0,8 mm, jei termometrai sugraduoti 0,1 °C ir 0,2 °C padalomis;1,0 mm, jei termometrai sugraduoti 0,5 °C padalomis.9.1.3. Brūkšniai neturi būti storesni už vieną penktąją skalės padalos ilgio dalį.9.1.4. Didžiausia leidžiamoji teigiama arba neigiama paklaida:0,10 °C, jei termometrai sugraduoti 0,1 °C padalomis;0,20 °C, jei termometrai sugraduoti 0,2 °C arba 0,5 °C padalomis.9.1.5. EEB pirminės patikros metu įmontuoto termometro paklaida nustatoma ne mažiau kaip trijose skalės vietose.9.2. Termometrai, neįmontuoti į alkoholio koncentracijos matuoklį9.2.1. Jei alkoholio koncentracijos matuoklis priklauso I tikslumo klasei, tai su ja kartu naudojamas termometras turi būti:- arba metalo varžinis termometras, leidžiantis nustatyti vandens ir alkoholio mišinio temperatūrą su didžiausia leidžiamąja paklaida ± 0,10 °C,- arba stiklinis gyvsidabrio termometras, sugraduotas 0,1 °C arba 0,5 °C padalomis.Gyvsidabrio termometruose turi būti 0 °C žymė, skalės padalos ilgis – 0,8 mm, o brūkšnių storis ne didesnis už vieną penktąją skalės padalos ilgio dalį.Didžiausia leidžiamoji teigiama arba neigiama paklaida yra lygi skalės padalos vertei.9.2.2. Jei alkoholio koncentracijos matuoklis priklauso II arba III tikslumo klasei, kartu su ja naudojamas stiklinis gyvsidabrio termometras.9.2.2.1. Termometrai sugraduojami 0,1 °C, 0,2 °C arba 0,5 °C padalomis.9.2.2.2. Mažiausias skalės padalos ilgis turi būti:0,8 mm, jei termometrai sugraduoti 0,1 °C ir 0,2 °C padalomis;1,0 mm, jei termometrai sugraduoti 0,5 °C padalomis.9.2.2.3. Brūkšniai neturi būti storesni už vieną penktąją skalės padalos ilgio dalį.9.2.2.4. Didžiausia leidžiamoji paklaida:± 0,10 °C, jei termometrai sugraduoti 0,1 °C padalomis;± 0,20 °C, jei termometrai sugraduoti 0,2 °C arba 0,5 °C padalomis.--------------------------------------------------


title: 2013 m. gegužės 13 d. Tarybos direktyva 2013/18/ES, kuria dėl Kroatijos Respublikos stojimo adaptuojama Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją

text:
10.6.2013

               LT

               Europos Sąjungos oficialusis leidinys

               L 158/230

         TARYBOS DIREKTYVA 2013/18/ES
   2013 m. gegužės 13 d.
   kuria dėl Kroatijos Respublikos stojimo adaptuojama Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Kroatijos stojimo sutartį, ypač į jos 3 straipsnio 4 dalį,
   atsižvelgdama į Aktą dėl Kroatijos stojimo, ypač į jo 50 straipsnį,
   atsižvelgdama į Europos Komisijos pasiūlymą,
   kadangi:

               (1)

               Akto dėl Kroatijos stojimo 50 straipsnyje nustatyta, kad tais atvejais, kai dėl stojimo būtina daryti iki įstojimo dienos institucijų priimtų aktų adaptacijas ir kai būtinos adaptacijos nebuvo numatytos tame Akte ir jo prieduose, Taryba, remdamasi Komisijos pasiūlymu, kvalifikuota balsų dauguma priima būtinus aktus, jei pirminis aktas nebuvo priimtas Komisijos;

               (2)

               konferencijos, kurioje buvo parengta ir priimta Kroatijos stojimo sutartis, Baigiamajame akte nurodyta, kad Aukštosios Susitariančiosios Šalys pasiekė politinį susitarimą dėl institucijų priimtų aktų adaptacijų, kurias reikia padaryti atsižvelgiant į stojimą, ir prašo Tarybos ir Komisijos priimti tas adaptacijas iki įstojimo, prireikus jas papildžius ir atnaujinus atsižvelgiant į Sąjungos teisės raidą;

               (3)

               todėl Europos Parlamento ir Tarybos direktyva 2009/28/EB (1) turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Dirketyvos 2009/28/EB I priedo A dalies lentelėje po Prancūzijai skirto įrašo įterpiama:

                  „Kroatija

                  12,6 %

                  20 %“

   2 straipsnis
   1.   Valstybės narės ne vėliau kaip Kroatijos įstojimo į Sąjungą dieną priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Jos taiko šias nuostatas nuo Kroatijos įstojimo į Sąjungą dienos.
   Valstybės narės, patvirtindamos tas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja tik tuo atveju, jei įsigalioja Kroatijos stojimo sutartis, jos įsigaliojimo dieną.
   4 straipsnis
   Ši direktyva skiriama valstybėms narėms.

      Priimta Briuselyje 2013 m. gegužės 13 d.

            Tarybos vardu

            Pirmininkas

         S. COVENEY

      (1)  OL L 140, 2009 6 5, p. 16.


title: 1974 m. birželio 12 d. Komisijos direktyva, suderinanti su technikos pažanga 1971 m. liepos 26 d. Tarybos direktyvą dėl valstybių narių įstatymų, susijusių su dujų tūrio skaitikliais, suderinimo

text:
Svarbus teisinis pranešimas

|

31974L0331

Oficialusis leidinys L 189 , 12/07/1974 p. 0009 - 0010 specialusis leidimas suomių kalba: skyrius 13 tomas 4 p. 0028  specialusis leidimas graikų k.: skyrius 13 tomas 2 p. 0258  specialusis leidimas švedų kalba: skyrius 13 tomas 4 p. 0028  specialusis leidimas ispanų kalba: skyrius 13 tomas 3 p. 0247  specialusis leidimas portugalų kalba skyrius 13 tomas 3 p. 0247

		Komisijos direktyva1974 m. birželio 12 d.suderinanti su technikos pažanga 1971 m. liepos 26 d. Tarybos direktyvą dėl valstybių narių įstatymų, susijusių su dujų tūrio skaitikliais, suderinimo(74/331/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1971 m. liepos 26 d. Tarybos direktyvą 71/316/EEB [1] dėl valstybių narių įstatymų, susijusių su bendromis matavimo priemonių ir metrologinės kontrolės metodų nuostatomis, suderinimo su pakeitimais, padarytais prie 1972 m. sausio 22 d. Briuselyje pasirašytos Sutarties [2] dėl naujų valstybių narių priėmimo į Europos ekonominę bendriją ir Europos atominės energijos bendriją pridėtu aktu, ypač jo 17, 18 ir 19 straipsnius,atsižvelgdama į 1971 m. liepos 26 d. Tarybos direktyvą 71/318/EEB [3] dėl valstybių narių įstatymų, susijusių su dujų tūrio skaitikliais, suderinimo,kadangi, atsižvelgiant į techninę pažangą šioje srityje, dujų tūrio skaitiklio kontrolės įtaisas turėtų leisti fotoelektriniu būdu skaityti šio elemento sūkių skaičių;kadangi Jungtinės Karalystės siūlomą dujų tūrio skaitiklių EEB pirminės patikros atlikimo metodą galima laikyti panašiu į nustatytąjį Tarybos direktyva 71/318/EEB, jeigu jis, atsižvelgiant į technikos pažangą ir, esant reikalui, į šios direktyvos pakeitimą, taikomas, kai srauto riba yra 0,3 Qmin, esant didžiausiai leidžiamajai 10 % paklaidai;kadangi kiti pakeitimai priimami pagal pirmiau minėtame akte pateiktą rekomendaciją;kadangi šioje direktyvoje numatytoms priemonėms pritaria Direktyvų dėl techninių kliūčių panaikinimo prekiaujant matavimo priemonėmis derinimo su technikos pažanga komitetas,PRIĖMĖ ŠIĄ DIREKTYVĄ:1 straipsnis1971 m. liepos 26 d. Tarybos direktyvos Nr. 71/318/EEB priedo I.B skyriaus 5.2.4 punkto tekstas; II skyriaus 4.3, 7.2.6 ir 8.1 punktų bei III skyriaus 2.1 punkto lentelės ir 7.1 punkto b papunkčio tekstas iš dalies keičiamas šios direktyvos priede pateiktu tekstu.2 straipsnis1. Valstybės narės priima įstatymus ir kitus teisės aktus, kurie, įsigalioję per 12 mėnesių nuo pranešimo apie šią direktyvą, įgyvendina šią direktyvą, ir apie tai nedelsdamos praneša Komisijai.2. Valstybės narės užtikrina, kad Komisijai būtų pateikti šios direktyvos taikymo srityje priimtų nacionalinės teisės nuostatų tekstai.3 straipsnisŠi direktyva skirta valstybėms narėms.Priimta Briuselyje, 1974 m. birželio 12 d.Komisijos varduPirmininkasFrançois-Xavier Ortoli[1] OL L 202, 1971 9 6, p. 1.[2] OL L 73, 1972 3 27, p. 14.[3] OL L 202, 1971 9 6, p. 21.--------------------------------------------------PRIEDAS1. Priedo I.B skyriaus 5.2.4 punkto tekstas pakeičiamas taip:"Rodyklė arba atskaitos žymė turi būti pakankamai plona, kad rodmenis būtų įmanoma skaityti patikimai ir lengvai.Kontrolės įtaisas gali turėti nuimamą atskaitos žymę ir būti tokių matmenų, kad būtų galima atlikti fotoelektrinį vaizdo skaitymą. Atskaitos žymė neturi uždengti skalės padalų; esant reikalui, ji gali užimti nulio skaičiaus vietą. Ši žymė neturi paveikti rodmenų skaitymo tikslumo."2. Po priedo II skyriaus 4.3 punkto lentelės įterpiama: "Matuotini oro tūriai gali būti pakeisti tūriais, kurie atitinka sveiką kontrolės įtaiso sūkių skaičių."3. Priedo II skyriaus 7.2.6 punkto tekstas pakeičiamas taip:"7.2.6. Po patvarumo bandymo skaitikliai (išskyrus daugiausiai vieną iš jų, kai bandomi mažiausiai trys skaitikliai) turi atitikti tokius reikalavimus:a) kiekvieno skaitiklio didžiausios ir mažiausios paklaidos skirtumas visoje apkrovos srityje priklausomai nuo srauto verčių neturi viršyti 4 %;b) paklaidos vertės neturi skirtis daugiau kaip 1,5 % nuo atitinkamų pradinių verčių.Srautui Qmin ši taisyklė taikoma tik neigiamosios krypties paklaidos pokyčiams;c) mechaniniai slėgio nuostoliai neturi padidėti daugiau kaip 20 N/m2 (0,2 mbar)."4. Priedo II skyriaus 8.1 punkto tekstas pakeičiamas taip:"8.1. Tikslumo bandymaiLaikoma, kad skaitiklis atitinka didžiausių leidžiamųjų paklaidų reikalavimus, kai šie reikalavimai tenkinami, esant šiems srautams:a) Qmin;b) apytikriai 1/5 Qmax;c) Qmax.Jeigu tikrinama esant kitoms sąlygoms, jos turi garantuoti rezultatą tapatų rezultatui, kuris gaunamas atliekant pirmiau nurodytus bandymus."5. III skyriaus 2.1 punkto lentelė pakeičiama šia lentele:"G | Qmax m3/h | Srauto verčių ribos |Siauros | Vidutinės | Plačios |Qmin m2/h | Qmin m2/h | Qmin m2/h |25 | 40 | 8 | 4 | 2 |40 | 65 | 13 | 6 | 3 |65 | 100 | 20 | 10 | 5 |100 | 160 | 32 | 16 | 8 |160 | 250 | 50 | 25 | 13 |250 | 400 | 80 | 40 | 20 |400 | 650 | 130 | 65 | 32 |650 | 1000 | 200 | 100 | 50 |1000 | 1600 | 320 | 160 | 80" |6. Priedo III skyriaus 7.1 punkto b papunkčio tekstas pakeičiamas taip:"b) turbininių skaitiklių:Qmin – 1,5 Qmin – 2,5 Qmin – 0,25 Qmax – 0,5 Qmax ir Qmax."--------------------------------------------------


title: 2000 m. balandžio 25 d. Komisijos Direktyva 2000/21/EB dėl Tarybos direktyvos 67/548/EEB 13 straipsnio 1 dalies penktojoje įtraukoje nurodyto Bendrijos teisės aktų sąrašotekstas svarbus EEE.

text:
Svarbus teisinis pranešimas

|

32000L0021

Oficialusis leidinys L 103 , 28/04/2000 p. 0070 - 0071

		Komisijos Direktyva 2000/21/EB2000 m. balandžio 25 d.dėl Tarybos direktyvos 67/548/EEB 13 straipsnio 1 dalies penktojoje įtraukoje nurodyto Bendrijos teisės aktų sąrašo(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] su paskutiniais pakeitimais, padarytais Europos Parlamento ir Tarybos direktyva 1999/33/EB [2], ypač jos 13 straipsnio 1 dalį,kadangi:(1) Direktyvos 67/548/EEB 13 straipsnio 1 dalyje numatyta, kad tam tikroms medžiagoms, apie kurias turi būti pranešama, minėtos direktyvos 7, 8, 14 ir 15 straipsnių nuostatos netaikomos. Kalbant konkrečiau, pagal 13 straipsnio 1 dalies penktąją įtrauką išlygos taikomos išimtinai naudojimui kituose produktų sektoriuose, kuriems taikoma pranešimo Bendrijoje arba patvirtinimo tvarka ir kuriems nustatyti duomenų pateikimo reikalavimai yra lygiaverčiai tiems, kuriems nustatyti Direktyvoje 67/548/EEB. Dėl to reikia, kad Komisija parengtų tų Bendrijos teisės aktų, kuriuose yra numatyta ši pranešimo arba patvirtinimo tvarka, sąrašą. Sąrašas bus periodiškai peržiūrimas, o prireikus — pataisomas.(2) 1991 m. liepos 15 d. Tarybos direktyvoje 91/414/EEB dėl augalų apsaugos produktų pateikimo į rinką [3] su paskutiniais pakeitimais, padarytais Komisijos direktyva 1999/80/EB [4], yra numatytas veikliųjų medžiagų įrašymas į jos I priedą kaip būtina sąlyga įregistruoti minėtus produktus prieš pateikiant juos į rinką. 1993 m. spalio 29 d. Komisijos direktyva 93/90/EEB dėl Tarybos direktyvos 67/548/EEB 13 straipsnio 1 dalies penktojoje įtraukoje nurodyto medžiagų sąrašo [5] taikoma tik į Direktyvos 91/414/EEB I priedą įrašyti skirtoms veikliosioms medžiagoms, kurios pateikiamos į rinką. Turėtų būti taikoma ir veikliosioms medžiagoms, registruotinoms kitais tikslais, įskaitant mokslinius tyrimus ir technologijų plėtrą pagal Direktyvos 91/414/EEB 22 straipsnį, kad tokios medžiagos būtų įregistruojamos tik tokia tvarka, kuri numatyta Direktyvos 91/414/EEB taikymo srityje.(3) Pagal 1998 m. vasario 16 d. Europos Parlamento ir Tarybos direktyvą 98/8/EB dėl biocidų pateikimo į rinką [6] medžiagoms, kurios išimtinai naudojamos kaip biocidinių produktų veikliosios medžiagos, taikoma Direktyvos 67/548/EEB 13 straipsnio 1 dalies penktoji įtrauka ir dėl to joms turėtų būti taikoma išlyga, įskaitant mokslinius tyrimus ir technologijų plėtrą, kad tokios medžiagos būtų įregistruojamos tik tokia tvarka, kuri numatyta Direktyvos 98/8/EB taikymo srityje.(4) Direktyva 93/90/EEB turėtų būti panaikinta.(5) Šios direktyvos nuostatos atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisŠios direktyvos priede yra pateiktas Bendrijos teisės aktų dėl produktų sektorių, kuriems taikoma Bendrijos pranešimo arba patvirtinimo tvarka ir kuriems taikomi sąraše nurodytoms medžiagų kategorijoms nustatyti duomenų pateikimo reikalavimai yra lygiaverčiai nustatytiesiems Direktyvoje 67/548/EEB, sąrašas.2 straipsnisDirektyva 93/90/EEB yra panaikinama.3 straipsnis1. Valstybės narės priima ir paskelbia nuostatas, kurios, įsigaliojusios iki 2001 m. balandžio 1 d., įgyvendina šią direktyvą ir apie tai jos nedelsdamos praneša Komisijai.2. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.4 straipsnisŠi direktyva skirta valstybėms narėms.Priimta Briuselyje, 2000 m. balandžio 25 d.Komisijos varduMargot WallströmKomisijos narė[1] OL 196, 1967 8 16, p. 1.[2] OL L 199, 1999 7 30, p. 57.[3] OL L 230, 1991 8 19, p. 1.[4] OL L 210, 1999 8 10, p. 13.[5] OL L 277, 1993 11 10, p. 33.[6] OL L 123, 1998 4 24, p. 1.--------------------------------------------------PRIEDASBendrijos teisės aktai dėl produktų sektorių, kuriems taikoma Bendrijos pranešimo arba patvirtinimo tvarka ir kuriems nurodytų medžiagų kategorijoms taikomi duomenų pateikimo reikalavimai yra lygiaverčiai nustatytiesiems Direktyvos 67/548/EEB 7, 8, 14 ir 15 straipsniuose1. 1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką.2. 1998 m. vasario 16 d. Europos Parlamento ir Tarybos direktyva 98/8/EB dėl biocidų pateikimo į rinką.Medžiagoms, kurios naudojamos tik kaip augalų apsaugos produktų ir (arba) biocidų veikliosios medžiagos.--------------------------------------------------


title: 2003 m. gruodžio 5 d. Tarybos direktyva 2003/117/EB, iš dalies keičianti Direktyvas 92/79/EEB ir 92/80/EEB, kad Prancūzijos Respublikai būtų galima toliau taikyti mažesnį akcizo mokestį tabako gaminiams, išleistiems vartoti Korsikoje

text:
Svarbus teisinis pranešimas

|

32003L0117

Oficialusis leidinys L 333 , 20/12/2003 p. 0049 - 0050

		Tarybos direktyva 2003/117/EB2003 m. gruodžio 5 d.iš dalies keičianti Direktyvas 92/79/EEB ir 92/80/EEB, kad Prancūzijos Respublikai būtų galima toliau taikyti mažesnį akcizo mokestį tabako gaminiams, išleistiems vartoti KorsikojeEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 93 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Europos ekonominių ir socialinių reikalų komiteto nuomonę [2],pasitarusi su Regionų komitetu,kadangi:(1) Pagal 1992 m. spalio 19 d. Tarybos direktyvos 92/79/EEB dėl mokesčių, taikomų cigaretėms, derinimo [3] ir 1992 m. spalio 19 d. Tarybos direktyvos 92/80/EEB dėl mokesčių, taikomų kitam nei cigaretės pramoniniam tabakui, derinimo [4] nuostatas Prancūzijai buvo leista iki 2002 m. gruodžio taikyti Korsikoje parduodamoms cigaretėms ir tabako gaminiams tokius pačius mokesčius kaip ir galiojusius iki 1997 m. gruodžio 31 d.(2) Tvirtindama, kad reikia daugiau laiko mokesčiams, taikomiems pramoniniam tabakui Korsikoje, suderinti su žemyne taikomais mokesčiais, Prancūzija 2000 m. liepos 26 d. memorandume, kuriame prašoma pripažinti ypatingą Korsikos, kaip Europos Sąjungos salos, padėtį ("Pour une reconnaissance de la spécificité insulaire de la Corse dans lUnion européenne"), visų pirma, paprašė pratęsti leidimą iki 2009 m. gruodžio 31 d. leisti taikyti tam tikras mokesčių taisykles, nukrypstančias nuo Bendrijos reikalavimų dėl tabako gaminių apmokestinimo.(3) Su pramoniniu tabaku susijusi ekonominė veikla Korsikoje padeda išlaikyti ekonominę ir socialinę pusiausvyrą. Taip yra todėl, kad minėta veikla užtikrina gyvenimo šaltinį maždaug 350 mažmenininkams, kurie samdo maždaug tokį pat skaičių darbuotojų. Gana didelė šių mažmeninės prekybos punktų dalis sutelkta menkai apgyvendintuose kalnų rajonuose, kuriuose teikia paslaugas apylinkėms ir taip netiesiogiai sulaiko gyventojų migraciją.(4) Iš karto ir visiškai suvienodinus mokesčius su žemyninės Prancūzijos mokesčių taisyklėmis, Korsikoje sužlugtų su pramoniniu tabaku susijusi ekonominė veikla, kuri šiuo metu užtikrina minėtas darbo vietas.(5) Dėl šios priežasties, siekiant išlaikyti salos ekonominę ir socialinę pusiausvyrą, būtina ir pateisinama suteikti nukrypti leidžiančią nuostatą, galiosiančią nuo 2003 m. sausio 1 d. iki 2009 m. gruodžio 31 d., pagal kurią Prancūzija gali taikyti mažesnį už nacionalinį akcizo mokestį cigaretėms ir kitam pramoniniam tabakui, išleistam vartoti Korsikoje.(6) Iki šio išimtinio laikotarpio pabaigos mokesčių taisyklės pramoniniam tabakui, išleistam vartoti Korsikoje, privalės būti visiškai suderintos su žemyninės Prancūzijos taisyklėmis. Nepaisant to, reikia vengti per daug staigių pokyčių ir dėl šios priežasties šiuo metu Korsikoje taikomas akcizas cigaretėms turėtų būti palaipsniui didinamas.(7) Siekiant nepakenkti tolygiam vidaus rinkos veikimui, cigarečių, kurioms galiotų ši nukrypti leidžianti nuostata, kiekį reikia apriboti iki metinės 1200 tonų kvotos.(8) Dėl šios priežasties reikia atitinkamai pakeisti Direktyvas 92/79/EEB ir 92/80/EEB,PRIĖMĖ ŠIĄ DIREKTYVĄ:1 straipsnisDirektyvos 92/79/EEB 3 straipsnio 4 dalis pakeičiama tokiu tekstu:"4. Nukrypstant nuo 2 straipsnio nuo 2003 m. sausio 1 d. iki 2009 m. gruodžio 31 d. Prancūzijos Respublika gali toliau taikyti sumažintą akcizo mokestį cigaretėms, išleistoms vartoti Korsikoje. Šis dydis išimtinai taikomas metinei 1200 tonų kvotai.Nuo 2003 m. sausio 1 d. iki 2007 m. gruodžio 31 d. sumažintas mokestis privalo pasiekti ne mažiau kaip 35 % cigarečių, priklausančių didžiausią paklausą turinčios kainos kategorijai Korsikoje, kainos.Nuo 2008 m. sausio 1 d. iki 2009 m. gruodžio 31 d. sumažintas mokestis privalo pasiekti ne mažiau kaip 44 % cigarečių, priklausančių didžiausią paklausą turinčios kainos kategorijai Korsikoje, kainos."2 straipsnisDirektyvos 92/80/EEB 3 straipsnio 4 dalis pakeičiama tokiu tekstu:"4. Nukrypstant nuo 3 straipsnio 1 dalies nuo 2003 m. sausio 1 d. iki 2009 m. gruodžio 31 d. Prancūzijos Respublika gali toliau taikyti sumažintą akcizo mokestį pramoniniam tabakui, išskyrus cigaretes, išleistas vartoti Korsikoje. Šis sumažintas dydis yra:(a) cigarams ir cigarilėms: ne mažiau kaip 10 % mažmeninės pardavimo kainos, įskaičius visus Korsikoje taikomus mokesčius;(b) susmulkintam rūkomajam tabakui, skirtam cigaretėms sukti: ne mažiau kaip 25 % mažmeninės pardavimo kainos, įskaitant visus Korsikoje taikomus mokesčius;(c) kitoms rūkomojo tabako rūšims: ne mažiau kaip 22 % mažmeninės pardavimo kainos, įskaitant visus Korsikoje taikomus mokesčius."3 straipsnisValstybės narės priima įstatymus ir kitus teisės aktus, kurie, įsigalioję iki 2004 m. sausio 1 d., įgyvendina šią direktyvą. Jos nedelsdamos apie tai praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo būdą nustato valstybės narės.4 straipsnisŠi direktyva įsigalioja jos paskelbimo Europos Sąjungos oficialiajame leidinyje dieną.5 straipsnisŠi direktyva skirta valstybėms narėms.Priimta Briuselyje, 2003 m. gruodžio 1 d.Tarybos varduPirmininkasP. Lunardi[1] 2003 m. spalio 21 d. pareikšta nuomonė (dar nepaskelbta Oficialiajame leidinyje).[2] OL C 234, 2003 9 30, p. 49.[3] OL L 316, 1992 10 31, p. 8; direktyva su paskutiniais pakeitimais, padarytais Direktyva 2002/10/EB (OL L 46, 2002 2 16, p. 26).[4] OL L 316, 1992 10 31, p. 10; direktyva su paskutiniais pakeitimais, padarytais Direktyva 2002/10/EB.--------------------------------------------------


title: 2009 m. rugsėjo 25 d. Komisijos direktyva 2009/124/EB, iš dalies keičianti Europos Parlamento ir Tarybos direktyvos 2002/32/EB I priedą dėl didžiausio leistino arseno, teobromino, Datura sp., Ricinus communis L., Croton tiglium L. ir Abrus precatorius L. kiekio (Tekstas svarbus EEE)

text:
26.9.2009

               LT

               Europos Sąjungos oficialusis leidinys

               L 254/100

      KOMISIJOS DIREKTYVA 2009/124/EB
   2009 m. rugsėjo 25 d.
   iš dalies keičianti Europos Parlamento ir Tarybos direktyvos 2002/32/EB I priedą dėl didžiausio leistino arseno, teobromino, Datura sp., Ricinus communis L., Croton tiglium L. ir Abrus precatorius L. kiekio
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gegužės 7 d. Europos Parlamento ir Tarybos direktyvą 2002/32/EB dėl nepageidaujamų medžiagų gyvūnų pašaruose (1), ypač į jos 8 straipsnio 1 dalį,
   kadangi:

               (1)

               Direktyvoje 2002/32/EB nustatyta, kad draudžiama naudoti gyvūnų pašarams skirtus produktus, kuriuose nepageidaujamų medžiagų kiekis viršija tos direktyvos I priede nustatytą didžiausią leistiną kiekį.

               (2)

               Dėl pašarų, gautų perdirbus žuvį ar kitus jūros gyvūnus, nesenai valstybių narių kompetentingų institucijų pateiktoje informacijoje apie bendrą arseno (organinio ir neorganinio arseno kiekis kartu paėmus) kiekį nurodyta, kad būtina didinti tam tikrą didžiausią leistiną bendrą arseno kiekį. Šalutiniai žuvų filė gamybos pramonės produktai yra vertingos žuvų miltų ir žuvų taukų, naudojamų kombinuotuosiuose pašaruose, ypač žuvų pašaruose, gamybos žaliavos.

               (3)

               Padidinus didžiausią leistiną bendrą arseno kiekį pašaruose, gautuose perdirbus žuvį ar kitus jūros gyvūnus, ir žuvų pašaruose, didžiausias leistinas neorganinio arseno kiekis liktų nepakitęs. Kadangi galimą neigiamą arseno poveikį gyvūnų ir žmonių sveikatai lemia pašaruose arba maisto produktuose esanti neorganinio arseno dalis, o organinio arseno junginių toksiškumas yra labai mažas (2), padidintas bendras arseno kiekis neturi įtakos gyvūnų ir visuomenės sveikatos apsaugai.

               (4)

               Direktyvos 2002/32/EB I priede arseno kiekis reiškia bendrą arseno kiekį siekiant nustatyti didžiausią leistiną kiekį, kadangi nėra standartizuoto įprastinio neorganinio arseno analizės metodo. Tačiau tuomet, kai kompetentingų institucijų prašymu atliekama neorganinio arseno kiekio analizė, tame priede yra nustatytas didžiausias leistinas neorganinio arseno kiekis.

               (5)

               Kadangi tam tikrais atvejais ekstrahavimo metodas turi didelį poveikį bendro arseno kiekio analizės rezultatui, tikslinga nurodyti ekstrahavimo procedūrą, į kurią reikės atsižvelgti atliekant oficialią kontrolę.

               (6)

               Kompetentingų institucijų ir suinteresuotųjų šalių organizacijų pateiktoje informacijoje nurodyta, kad mikroelementų sudėtinių dalių funkcinei grupei priklausančiuose prieduose, kurie patvirtinti taikant Europos Parlamento ir Tarybos reglamentą (EB) Nr. 1831/2003 (3), yra didelis arseno kiekis. Tikslinga nustatyti didžiausią leistiną arseno kiekį šiuose prieduose siekiant apsaugoti gyvūnų ir visuomenės sveikatą.

               (7)

               Dėl teobromino Europos maisto saugos tarnyba (toliau – EMST) 2008 m. birželio 10 d. paskelbtoje nuomonėje (4) padarė išvadą, kad dabartiniu didžiausiu leistinu teobromino kiekiu gali būti nevisiškai apsaugotos tam tikros gyvūnų rūšys. Tarnyba atkreipė dėmesį į galimą neigiamą poveikį kiaulėms, šunims ir arkliams ir melžiamų karvių pieno gaminimuisi. Todėl tikslinga nustatyti mažesnį didžiausią leistiną kiekį.

               (8)

               Dėl Datura sp. esančių alkaloidų EMST 2008 m. balandžio 9 d. paskelbtoje nuomonėje (5) padarė išvadą, kad, kadangi tropano alkaloidų yra visose Datura sp., siekiant apsaugoti gyvūnų, visų pirma kiaulių, sveikatą, tikslinga didžiausią leistiną Datura stramonium L. kiekį, kaip nurodyta Direktyvos 2002/32/EB I priede, taikyti visoms Datura sp.

               (9)

               Dėl ricino, gauto iš Ricinus communis L., EMST 2008 m. birželio 10 d. paskelbtoje nuomonėje (6) padarė išvadą, kad dėl panašaus iš Ricinus communis L. (ricino), Croton tiglium L. (krotino) ir Abrus precatorius L. (abrino) gautų toksinų toksinio poveikio tikslinga didžiausią leistiną Ricinus communis L. kiekį, kaip nurodyta Direktyvos 2002/32/EB I priede, taikyti taip pat Croton tiglium L. ir Abrus precatorius L., pavieniams arba mišinyje.

               (10)

               Todėl Direktyvą 2002/32/EB reikėtų atitinkamai iš dalies pakeisti.

               (11)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę ir nei Europos Parlamentas, nei Taryba joms neprieštaravo,

         PRIĖMĖ ŠIĄ DIREKTYVĄ:
   1 straipsnis
   Direktyvos 2002/32/EB I priedas iš dalies keičiamas pagal šios direktyvos priedą.
   2 straipsnis
   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2010 m. liepos 1 d., įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos atitikties lentelę.
   Valstybės narės, priimdamos tas nuostatas, jose pateikia nuorodą į šią direktyvą arba tokia nuoroda pateikiama jas oficialiai skelbiant. Valstybės narės nustato tokios nuorodos pateikimo tvarką.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2009 m. rugsėjo 25 d.

            Komisijos vardu

         Androulla VASSILIOU

            Komisijos narė

      (1)  OL L 140, 2002 5 30, p. 10.

      (2)  Europos maisto saugos tarnybos (EMST) mokslininkų grupės teršalų maisto grandinėje klausimais Europos Komisijos prašymu patvirtinta nuomonė dėl arseno kaip nepageidaujamos medžiagos gyvūnų pašaruose, EMST leidinys (2005 m.) 180, p. 1–35.

      (3)  OL L 268, 2003 10 18, p. 29.

      (4)  Mokslininkų grupės teršalų maisto grandinėje klausimais Europos Komisijos prašymu patvirtinta nuomonė dėl teobromino kaip nepageidaujamos medžiagos gyvūnų pašaruose. EMST leidinys (2008 m.) 725, p. 1–66.

      (5)  Mokslininkų grupės teršalų maisto grandinėje klausimais Europos Komisijos prašymu patvirtinta nuomonė dėl tropano alkaloidų iš Datura sp. kaip nepageidaujamos medžiagos gyvūnų pašaruose. EMST leidinys (2008 m.) 691, p. 1–55.

      (6)  Mokslininkų grupės teršalų maisto grandinėje klausimais Europos Komisijos prašymu patvirtinta nuomonė dėl ricino iš Ricinus communis kaip nepageidaujamos medžiagos gyvūnų pašaruose. EMST leidinys (2008 m.) 726, p. 1–38.

      PRIEDAS
      Direktyvos 2002/32/EB I priedas iš dalies keičiamas taip:

                  1)

                  1 eilutė „Arsenas“ pakeičiama taip:

                              Nepageidaujamos medžiagos

                              Gyvūnų pašarams skirti produktai

                              Didžiausias leistinas kiekis mg/kg (ppm) pašaruose, kurių drėgnis 12 %

                              (1)

                              (2)

                              (3)

                                          „1.

                                          Arsenas (1)
                                              (2)

                              Pašarinės žaliavos, išskyrus:

                              2

                                          —

                                          žolės, džiovintos liucernos ir džiovintų dobilų miltus, džiovintų cukrinių runkelių išspaudas ir džiovintos cukrinių runkelių melasos išspaudas

                              4

                                          —

                                          presuotus palmių riešutų branduolius

                              4 (3)

                                          —

                                          fosfatus ir karbonatingus jūrinius dumblius

                              10

                                          —

                                          kalcio karbonatą

                              15

                                          —

                                          magnio oksidą

                              20

                                          —

                                          pašarus, gautus perdirbus žuvį arba kitus jūrinius gyvūnus, įskaitant žuvį

                              25 (3)

                                          —

                                          jūrinių dumblių miltus ir iš jūrinių dumblių gautas pašarines žaliavas

                              40 (3)

                              geležies dalelės naudojamos kaip indikatorius.

                              50

                              Mikroelementų sudėtinių dalių funkcinei grupei priklausantys priedai, išskyrus:

                              30

                                          —

                                          vario sulfato pentahidratą ir vario karbonatą

                              50

                                          —

                                          cinko oksidą, mangano oksidą ir vario oksidą.

                              100

                              Visaverčiai pašarai, išskyrus:

                              2

                                          —

                                          žuvims skirtus visaverčius pašarus ir kailiniams žvėreliams skirtus visaverčius pašarus.

                              10 (3)

                              Pašarų papildai, išskyrus:

                              4

                                          —

                                          mineralinius pašarus.

                              12

                  2)

                  10 eilutė „Teobrominas“ keičiama taip:

                              Nepageidaujamos medžiagos

                              Gyvūnų pašarams skirti produktai

                              Didžiausias leistinas kiekis mg/kg (ppm) pašaruose, kurių drėgnis 12 %

                              (1)

                              (2)

                              (3)

                                          „10.

                                          Teobrominas

                              Visaverčiai pašarai, išskyrus:

                              300

                                          —

                                          visaverčius pašarus kiaulėms

                              200

                                          —

                                          visaverčius pašarus šunims, triušiams, arkliams ir kailiniams žvėreliams.

                              50“;

                  3)

                  14 eilutė „Piktžolių sėklos ir nemalti bei nesmulkinti vaisiai, kuriuose yra alkaloidų, glikozidų ir kitų toksinių medžiagų“ pakeičiama taip:

                              Nepageidaujamos medžiagos

                              Gyvūnų pašarams skirti produktai

                              Didžiausias leistinas kiekis mg/kg (ppm) pašaruose, kurių drėgnis 12 %

                              (1)

                              (2)

                              (3)

                                          „14.

                                          Piktžolių sėklos ir nemalti bei nesmulkinti vaisiai, kuriuose yra alkaloidų, glikozidų ir kitų toksinių medžiagų, pavienių arba mišinyje, įskaitant: Datura sp.

                              Visi pašarai

                              3 000
                              1 000“;

                  4)

                  15 eilutė „Ricinmedis – Ricinus communis L.“ pakeičiama taip:

                              Nepageidaujamos medžiagos

                              Gyvūnų pašarams skirti produktai

                              Didžiausias leistinas kiekis mg/kg (ppm) pašaruose, kurių drėgnis 12 %

                              (1)

                              (2)

                              (3)

                                          „15.

                                             Ricinus communis L., Croton tiglium L. ir Abrus precatorius L. sėklos ir lukštai, taip pat perdirbti dariniai (4), pavieniai arba mišinyje.

                              Visi pašarai

                              10

                  5)

                  34 eilutė „Vaistinis krotonmedis – Croton tiglium L.“ išbraukiama.

         (1)  Didžiausias leistinas kiekis reiškia bendrą arseno kiekį.

         (2)  Didžiausias leistinas kiekis gaunamas atliekant arseno analizinį nustatymą – 30 minučių ekstrahuojant nitrato rūgštyje (5 % w/w) virimo temperatūroje. Gali būti taikomos tolygios ekstrahavimo procedūros, jei galima įrodyti, kad jos pasižymi tokiu pačiu ekstrahavimo veiksmingumu.

         (3)  Kompetentingų institucijų prašymu atsakingas operatorius turi atlikti analizę, kuria įrodoma, kad neorganinio arseno kiekis yra mažesnis už 2 ppm. Ši analizė ypač svarbi jūrinių dumblių rūšims Hizikia fusiforme.“

         (4)  Nustatoma analiziniu mikroskopu.“


title: 1993 m. gruodžio 6 d. Tarybos Direktyva 93/109/EB nustatanti išsamias priemones Sąjungos piliečiams, gyvenantiems valstybėje narėje ir nesantiems šios valstybės piliečiais, naudotis balsavimo teise ir būti kandidatais per Europos Parlamento rinkimus

text:
Svarbus teisinis pranešimas

|

31993L0109

Oficialusis leidinys L 329 , 30/12/1993 p. 0034 - 0038 specialusis leidimas suomių kalba: skyrius 1 tomas 3 p. 0076  specialusis leidimas švedų kalba: skyrius 1 tomas 3 p. 0076

		Tarybos direktyva 93/109/EB1993 m. gruodžio 6 d.nustatanti išsamias priemones Sąjungos piliečiams, gyvenantiems valstybėje narėje ir nesantiems šios valstybės piliečiais, naudotis balsavimo teise ir būti kandidatais per Europos Parlamento rinkimusEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 8b straipsnio 2 dalį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi Europos Sąjungos sutartis žymi naują etapą kuriant vis glaudesnę Europos tautų vienybę; kadangi vienas iš jos uždavinių yra darniai ir solidariai tvarkyti valstybių narių tautų santykius; kadangi vienas iš pagrindinių jos tikslų yra stiprinti savo valstybių narių piliečių teisių ir interesų apsaugą įvedant Sąjungos pilietybę;kadangi tuo tikslu Europos Sąjungos sutarties, iš dalies pakeičiančios ir papildančios Europos ekonominės bendrijos steigimo sutartį steigiant Europos bendriją, II antraštinė dalis visiems valstybių narių piliečiams įveda Sąjungos pilietybę ir ja remiantis tokiems piliečiams suteikia tam tikras teises;kadangi Europos Bendrijos steigimo sutarties 8b straipsnio 2 dalyje nustatyta teisė balsuoti ir būti kandidatu per Europos Parlamento rinkimus gyvenamosios vietos valstybėje narėje yra pavyzdys, kaip taikomas valstybės narės piliečių ir ne piliečių nediskriminavimo principas, ir tos sutarties 8a straipsnyje įrašytos teisės judėti ir laisvai pasirinkti gyvenamąją vietą padarinys;kadangi EB sutarties 8b straipsnio 2 dalis yra susijusi tik su galimybe naudotis teise balsuoti ir būti kandidatu per Europos Parlamento rinkimus, nepažeidžiant EB sutarties 138 straipsnio 3 dalies, numatančios, kad visose valstybėse narėse bus nustatyta vienoda tų rinkimų tvarka; kadangi tuo iš esmės siekiama panaikinti valstybės narės pilietybės reikalavimą, kuris šiuo metu turi būti tenkinamas daugumoje valstybių narių norint naudotis tomis teisėmis;kadangi taikant EB sutarties 8b straipsnio 2 dalį iš anksto nereikalaujama suderinti valstybių narių rinkimų sistemų; kadangi, be to, kad būtų atsižvelgta į EB sutarties 3b straipsnio trečiojoje pastraipoje nustatytą proporcingumo principą, Bendrijos teisės aktų šioje srityje turinys turi apsiriboti nuostatomis, kurios būtinos EB sutarties 8b straipsnio 2 dalies tikslui pasiekti;kadangi EB sutarties 8b straipsnio 2 dalies tikslas yra užtikrinti, kad visi Sąjungos piliečiai, būdami ar nebūdami valstybės narės, kurioje jie gyvena, piliečiais, galėtų toje valstybėje pagal tomis pačiomis sąlygomis naudotis savo balsavimo teise ir būti kandidatais per Europos Parlamento rinkimus; kadangi dėl to ne valstybės narės piliečiams taikomi reikalavimai, įskaitant tuos, kurie yra susiję su gyvenamojo laikotarpio trukme ir įrodymu, turėtų būti tokie patys, jei jie apskritai yra, kaip ir tie, kurie taikomi atitinkamos valstybės narės piliečiams;kadangi EB sutarties 8b straipsnio 2 dalis nustato teisę balsuoti ir būti kandidatu per Europos Parlamento rinkimus gyvenamosios vietos valstybėje narėje vis dėlto nepakeisdama teisės balsuoti ir būti kandidatais pilietybės valstybėje narėje; kadangi Sąjungos piliečių laisvė pasirinkti valstybę narę, kurioje jie gali dalyvauti Europos masto rinkimuose, turi būti gerbiama, kartu rūpinantis užtikrinti, kad asmenys, balsuodami ar būdami kandidatais daugiau negu vienoje šalyje, šia laisve nepiktnaudžiautų;kadangi, laikantis EB sutarties 8b straipsnio 2 dalies, bet kuri leidžianti nukrypti nuo šios direktyvos bendrų taisyklių nuostata turi būti pateisinta valstybei narei iškylančiais specifiniais sunkumais; kadangi reikia, kad bet kuri leidžianti nukrypti nuostata, atsižvelgiant į jos pobūdį, būtų iš naujo svarstoma ir pakeista;kadangi tokie specifiniai sunkumai gali iškilti valstybėje narėje, kurioje gyvenančių ir nesančių jos piliečiais Sąjungos piliečių, sulaukusių amžiaus, nuo kurio suteikiama balsavimo teisė, dalis gerokai viršija bendrą vidurkį; kadangi leidžiančios nukrypti nuostatos yra pateisinamos tais atvejais, kai tokie piliečiai sudaro daugiau kaip 20 % bendro rinkėjų skaičiaus; kadangi tokios leidžiančios nukrypti nuostatos turi būti grindžiamos gyvenamojo laikotarpio kriterijumi;kadangi Sąjungos pilietybe siekiama Sąjungos piliečiams sudaryti sąlygas geriau integruotis priimančiojoje šalyje ir šiame kontekste pagal Sutarties rengėjų ketinimus svarbu išvengti supriešinančio dalijimo į savo valstybės piliečių ir ne savo valstybės piliečių kandidatų sąrašus;kadangi šis supriešinančio dalijimo pavojus ypač aktualus valstybei narei, kurioje tos valstybės pilietybės neturinčių Sąjungos piliečių, sulaukusių amžiaus, nuo kurio suteikiama balsavimo teisė, dalis viršija 20 % bendro ten gyvenančių to amžiaus Sąjungos piliečių skaičiaus, ir kad dėl to svarbu, jog ši valstybė narė galėtų pagal Sutarties 8b straipsnį nustatyti konkrečias nuostatas dėl kandidatų sąrašų sudėties;kadangi turi būti atsižvelgta į tai, kad tam tikrose valstybėse narėse gyvenantys asmenys, esantys kitų valstybių narių piliečiai, turi teisę balsuoti per rinkimus į nacionalinį parlamentą ir dėl to tose valstybėse narėse gali būti apsieita be tam tikrų šios direktyvos nuostatų,PRIĖMĖ ŠIĄ DIREKTYVĄ:I SKYRIUSBENDROSIOS NUOSTATOS1 straipsnis1. Ši direktyva nustato išsamias priemones, kuriomis vadovaudamiesi Sąjungos piliečiai, gyvenantys valstybėje narėje ir nesantys jos piliečiais, gali ten naudotis balsavimo teise ir būti kandidatais per rinkimus į Europos Parlamentą.2. Nė viena šios direktyvos nuostata neturi įtakos jokios valstybės narės nuostatoms dėl jos piliečių, gyvenančių ne jos rinkimų teritorijoje, teisės balsuoti ar būti kandidatais.2 straipsnisŠioje direktyvoje:1) "rinkimai į Europos Parlamentą" - atstovų į Europos Parlamentą rinkimai tiesioginiu visuotiniu balsavimu pagal 1976 m. rugsėjo 20 d. Aktą [2];2) "rinkimų teritorija" - tai valstybės narės teritorija, kurioje pagal pirmiau minėtą aktą ir juo remiantis pagal tos valstybės rinkimų įstatymą tos valstybės tauta renka Europos Parlamento narius;3) "gyvenamosios vietos valstybė narė" valstybė narė, kurioje Sąjungos pilietis gyvena, bet nėra jos pilietis;4) "kilmės valstybė narė" tai valstybė narė, kurios piliečiu yra Sąjungos pilietis;5) "Bendrijos rinkėjas" tai kiekvienas Sąjungos pilietis, turintis teisę pagal šią direktyvą balsuoti per rinkimus į Europos Parlamentą gyvenamosios vietos valstybėje narėje;6) "Bendrijos pilietis, turintis teisę būti kandidatu" tai kiekvienas Sąjungos pilietis, turintis teisę būti kandidatu rinkimuose į Europos Parlamentą gyvenamosios vietos valstybėje narėje pagal šią direktyvą;7) "rinkėjų sąrašas" - tai kompetentingos institucijos sudarytas ir atnaujinamas pagal gyvenamosios vietos valstybės narės rinkimų įstatymą oficialus visų rinkėjų, turinčių teisę balsuoti tam tikroje rinkimų apygardoje ar vietovėje, oficialus registras arba gyventojų registras, jei jame nurodoma balsavimo teisė;8) "nustatytoji diena" tai diena arba dienos, iki kurios arba kurių Sąjungos piliečiai pagal gyvenamosios vietos valstybės narės teisę turi atitikti reikalavimus, kad galėtų balsuoti arba būti kandidatais toje valstybėje;9) "oficiali deklaracija" tai atitinkamo asmens deklaracija, kurioje, taikant nacionalinę teisę, už bet kokį netikslumą tam asmeniui gali būti skiriama nuobauda.3 straipsnisKiekvienas asmuo, kuris nustatytąją dieną:a) yra Sąjungos pilietis pagal Sutarties 8 straipsnio 1 dalies antrąją pastraipą;b) nėra gyvenamosios vietos valstybės narės pilietis, bet atitinka tuos pačius teisei balsuoti ir būti kandidatu keliamus reikalavimus, kuriuos ta valstybė pagal įstatymą taiko savo piliečiams,turi teisę balsuoti ir būti kandidatu per rinkimus į Europos Parlamentą gyvenamosios vietos valstybėje narėje, jei tos teisės jam nėra atimtos pagal 6 ir 7 straipsnius.Tuo atveju, kai gyvenamosios vietos valstybės narės piliečiai gali būti kandidatais, jeigu jie tam tikrą minimalų laikotarpį buvo jos piliečiais, Sąjungos piliečiai laikomi atitinkančiais šį reikalavimą, jei jie tokį patį laikotarpį yra buvę kurios nors valstybės narės piliečiais.4 straipsnis1. Bendrijos rinkėjai savo teisę balsuoti įgyvendina arba gyvenamosios vietos valstybėje narėje, arba kilmės valstybės narėje.Joks asmuo per tuos pačius rinkimus negali balsuoti daugiau kaip vieną kartą.2. Joks asmuo per tuos pačius rinkimus negali būti kandidatu daugiau kaip vienoje valstybėje narėje.5 straipsnisJei, norėdami balsuoti ar būti kandidatais, gyvenamosios vietos valstybės narės piliečiai tam tikrą minimalų laikotarpį turi būti pragyvenę tos valstybės rinkimų teritorijoje, Bendrijos rinkėjai ir Bendrijos piliečiai, turintys teisę būti kandidatais, laikomi atitinkančiais tą reikalavimą tais atvejais, jei jie yra pragyvenę tolygų laikotarpį kitose valstybėse narėse. Ši nuostata taikoma nepažeidžiant jokių specifinių gyvenamojo laikotarpio trukmės reikalavimų tam tikroje rinkimų apygardoje ar vietovėje.6 straipsnis1. Bet kokiam Sąjungos piliečiui, gyvenančiam valstybėje narėje, bet nesančiam jos piliečiu, kuriam individualiu sprendimu, priimtu pagal baudžiamąją ar civilinę teisę, buvo atimta teisė būti kandidatu pagal jo gyvenamosios vietos valstybės narės arba pagal jo kilmės valstybės narės teisę, neleidžiama naudotis ta teise gyvenamosios vietos valstybėje narėje per rinkimus į Europos Parlamentą.2. Bet kurio Sąjungos piliečio paraiška būti kandidatu gyvenamosios vietos valstybėje narėje per rinkimus į Europos Parlamentą skelbiama nepriimtina, jei tas pilietis negali pateikti 10 straipsnio 2 dalyje nurodytos pažymos.7 straipsnis1. Gyvenamosios vietos valstybė narė gali patikrinti, ar Sąjungos piliečiams, pareiškusiems norą pasinaudoti teise balsuoti, ta teisė nebuvo atimta kilmės valstybėje narėje individualiu sprendimu, priimtu pagal civilinę ar baudžiamąją teisę.2. Šio straipsnio 1 dalyje nurodytu tikslu gyvenamosios vietos valstybė narė gali pranešti kilmės valstybei narei apie 9 straipsnio 2 dalyje nurodytą deklaraciją. Tokiu atveju kilmės valstybė narė laiku ir tinkamai pateikia atitinkamą ir paprastai gaunamą informaciją; tokią informaciją gali sudaryti tik duomenys, būtinai reikalingi šiam straipsniui įgyvendinti, ir ją galima naudoti tik tuo tikslu. Jei pateikta informacija anuliuoja deklaracijos turinį, gyvenamosios vietos valstybė narė imasi atitinkamų priemonių neleisti atitinkamam asmeniui balsuoti.3. Kilmės valstybė narė gali laiku ir tinkamai pateikti gyvenamosios vietos valstybei narei bet kokią informaciją, reikalingą šiam straipsniui įgyvendinti.8 straipsnis1. Bendrijos rinkėjas naudojasi teise balsuoti gyvenamosios vietos valstybėje narėje, jei jis yra pareiškęs norą tai daryti.2. Jei gyvenamosios vietos valstybėje narėje balsavimas yra privalomas, Bendrijos rinkėjai, pareiškę norą balsuoti, privalo balsuoti.II SKYRIUSNAUDOJIMASIS BALSAVIMO TEISE IR TEISE BŪTI KANDIDATU9 straipsnis1. Valstybės narės imasi būtinų priemonių, kad sudarytų sąlygas pareiškusiam norą balsuoti Bendrijos rinkėjui pakankamai iš anksto prieš rinkimų dieną būti įrašytam į rinkėjų sąrašą.2. Kad Bendrijos rinkėjo pavardė būtų įrašyta į rinkėjų sąrašą, jis pateikia tokį patį dokumentą kaip ir atitinkamos valstybės narės pilietis. Jis taip pat pateikia oficialią deklaraciją, kurioje nurodoma:a) jo pilietybė ir adresas gyvenamosios vietos valstybės narės rinkimų teritorijoje;b) atitinkamais atvejais kilmės valstybės narės vietovė ar rinkimų apygarda, kurios rinkėjų sąraše jo pavardė buvo paskutinį kartą įrašyta; irc) tai, kad teise balsuoti jis pasinaudos tik gyvenamosios vietos valstybėje narėje.3. Gyvenamosios vietos valstybė narė taip pat gali reikalauti, kad Bendrijos rinkėjas:a) savo deklaracijoje, numatytoje šio straipsnio 2 dalyje, nurodytų, jog jo kilmės valstybėje narėje jam nebuvo atimta balsavimo teisė;b) pateiktų galiojantį asmens tapatybę patvirtinantį dokumentą; irc) nurodytų datą, nuo kurios jis gyvena toje valstybėje ar yra gyvenęs kitoje valstybėje narėje.4. Bendrijos rinkėjai, įrašyti į rinkėjų sąrašą, jame išlieka tokiomis pačiomis sąlygomis kaip ir atitinkamos valstybės narės piliečiai iki to momento, kai jie paprašo būti išbrauktais arba kai jie automatiškai išbraukiami, nes jie jau nebeatitinka reikalavimų naudotis balsavimo teise.10 straipsnis1. Paduodamas paraišką būti kandidatu, Bendrijos pilietis pateikia tokius pačius patvirtinamuosius dokumentus kaip ir kandidatas, kuris yra atitinkamos valstybės narės pilietis. Jis taip pat pateikia oficialią deklaraciją, kurioje nurodoma:a) jo pilietybė ir adresas gyvenamosios vietos valstybės narės rinkimų teritorijoje;b) kad jis nėra kandidatas per rinkimus į Europos Parlamentą kurioje nors kitoje valstybėje narėje; irc) atitinkamais atvejais kilmės valstybės narės vietovė ar rinkimų apygarda, kurios rinkėjų sąraše jo pavardė buvo paskutinį kartą įrašyta.2. Paduodamas paraišką būti kandidatu, Bendrijos pilietis taip pat pateikia kilmės valstybės narės kompetentingos administracinės institucijos pažymą, patvirtinančią, kad jam neatimta teisė būti kandidatu toje valstybėje narėje arba kad apie tokį atėmimą toms institucijoms nėra žinoma.3. Gyvenamosios vietos valstybė narė taip pat gali reikalauti, kad teisę būti kandidatu turintis Bendrijos pilietis pateiktų galiojantį asmens tapatybę patvirtinantį dokumentą. Ji taip pat gali reikalauti, kad jis nurodytų datą, nuo kurios jis yra kokios nors valstybės narės pilietis.11 straipsnis1. Gyvenamosios vietos valstybė narė praneša atitinkamam asmeniui apie veiksmus, kurių buvo imtasi dėl jo paraiškos būti įrašytam į rinkėjų sąrašus arba apie sprendimą dėl jo paraiškos būti kandidatu priimtinumo.2. Jei atsisakoma asmenį įrašyti į rinkėjų sąrašą ar atmetama jo paraiška būti kandidatu, atitinkamas asmuo turi teisę į teisines gynybos priemones tomis pačiomis sąlygomis, kokias gyvenamosios vietos valstybės narės teisės aktai numato rinkėjams ir teisę būti kandidatais turintiems asmenims, kurie yra jos piliečiai.12 straipsnisGyvenamosios vietos valstybė narė laiku ir tinkamai informuoja Bendrijos rinkėjus ir Bendrijos piliečius, turinčius teisę būti kandidatais, apie sąlygas ir išsamias priemones naudotis balsavimo teise ir būti kandidatais per rinkimus toje valstybėje.13 straipsnisValstybės narės keičiasi informacija, reikalinga, kad būtų įgyvendinamas 4 straipsnis. Tuo tikslu gyvenamosios vietos valstybė narė, remdamasi 9 ir 10 straipsniuose nurodyta oficialia deklaracija, pakankamai iš anksto prieš rinkimų dieną kilmės valstybei narei pateikia informaciją apie pastarosios valstybės piliečius, įrašytus į rinkėjų sąrašus ar esančius kandidatais. Kilmės valstybė narė, remdamasi savo nacionalinės teisės aktais, imasi atitinkamų priemonių užtikrinti, kad jos piliečiai nebalsuotų daugiau kaip vieną kartą arba nebūtų kandidatais daugiau kaip vienoje valstybėje narėje.III SKYRIUSLEIDŽIANČIOS NUKRYPTI IR PEREINAMOJO LAIKOTARPIO NUOSTATOS14 straipsnis1. Jei 1993 m. sausio 1 d. tam tikroje valstybėje narėje gyvenančių ir nesančių jos piliečiais Sąjungos piliečių, sulaukusių amžiaus, nuo kurio suteikiama balsavimo teisė, dalis viršija 20 % bendro ten gyvenančių to amžiaus Sąjungos piliečių skaičiaus, ta valstybė narė, nukrypdama nuo 3, 9 ir 10 straipsnių, gali:a) Bendrijos rinkėjams, pragyvenusiems toje valstybėje narėje minimalų, ne ilgesnį kaip penkerių metų laikotarpį, apriboti balsavimo teisę;b) Bendrijos piliečiams, turintiems teisę būti kandidatais, pragyvenusiems toje valstybėje narėje minimalų, ne ilgesnį kaip 10 metų laikotarpį, apriboti teisę būti kandidatais.Šios nuostatos neatmeta atitinkamų priemonių, kurių ši valstybė narė gali imtis dėl kandidatų sąrašų sudėties ir kuriomis pirmiausia siekiama skatinti valstybės narės piliečiais nesančių Sąjungos piliečių integraciją.Tačiau Bendrijos rinkėjams ir teisę būti kandidatais turintiems Bendrijos piliečiams, kurie dėl to, kad pasirinko gyventi ne kilmės valstybėje narėje, arba dėl tokio gyvenimo trukmės neturi teisės balsuoti ar būti kandidatais toje kilmės valstybėje, pirmiau išdėstyti su gyvenimo trukme susiję reikalavimai netaikomi.2. Tais atvejais, kai 1994 m. vasario 1 d. kurios nors valstybės narės įstatymai numato, kad ten gyvenantys kitos valstybės narės piliečiai turi teisę balsuoti per tos valstybės parlamento rinkimus ir gali būti įrašyti į tos valstybės rinkėjų sąrašą lygiai pagal tokius pačius reikalavimus kaip ir jos piliečiai, pirmoji valstybė narė, nukrypdama nuo šios direktyvos, tokiems piliečiams gali netaikyti 6-13 straipsnių reikalavimų.3. Iki 1997 m. gruodžio 31 d. ir vėliau prieš 18 mėnesių iki kiekvienų rinkimų į Europos Parlamentą, Komisija pateikia Europos Parlamentui ir Tarybai pranešimą, kuriame ji pareiškia pastabas dėl to, ar atitinkamoms valstybėms narėms vadovaujantis EB sutarties 8b straipsnio 2 dalimi suteikta leidžianti nukrypti nuostata yra vis dar pateisinama, ir pasiūlo daryti reikalingus pakeitimus.Valstybės narės, taikančios leidžiančias nukrypti išlygas pagal šio straipsnio 1 dalį, pateikia Komisijai visą reikalingą paaiškinamojo pobūdžio informaciją.15 straipsnisKetvirtiesiems tiesioginiams rinkimams į Europos Parlamentą taikomos šios specialios nuostatos:a) Sąjungos piliečiams, kurie 1994 m. vasario 15 d. jau turi teisę balsuoti gyvenamosios vietos valstybėje narėje ir kurių pavardės įrašytos į gyvenamosios vietos valstybės narės rinkėjų sąrašą, 9 straipsnyje nustatyti formalumai netaikomi;b) valstybės narės, kuriose rinkėjų sąrašai buvo galutinai parengti iki 1994 m. vasario 15 d., imasi reikalingų priemonių, kad sudarytų sąlygas Bendrijos rinkėjams, norintiems ten pasinaudoti teise balsuoti, pakankamai iš anksto prieš rinkimų dieną įrašyti savo pavardes į rinkėjų sąrašus;c) valstybės narės, kurios nesudaro specialių rinkėjų sąrašų, bet apie balsavimo teisę informuoja gyventojų registre, ir tais atvejais, kai balsavimas nėra privalomas, taip pat šią sistemą gali taikyti Bendrijos rinkėjams, kurie yra įrašyti į tą registrą ir kurie, individualiai informuoti apie savo teises, nėra pareiškę noro pasinaudoti balsavimo teise kilmės valstybėje narėje. Jos išsiunčia kilmės valstybei narei dokumentą, rodantį tų rinkėjų pareikštą ketinimą balsuoti gyvenamosios vietos valstybėje narėje;d) valstybės narės, kuriose kandidatų kėlimo politinėms partijoms ir grupėms vidinę procedūrą reglamentuoja įstatymas, gali nustatyti, kad sprendimai, priimti iki 1994 m. vasario 1 d. šio įstatymo nustatyta tvarka, ir toliau galioja.IV SKYRIUSBAIGIAMOSIOS NUOSTATOS16 straipsnisIki 1995 m. gruodžio 31 d. Komisija Europos Parlamentui ir Tarybai pateikia pranešimą apie šios direktyvos taikymą 1994 m. birželyje vyksiantiems rinkimams į Europos Parlamentą. Taryba, remdamasi minėtu pranešimu bei Komisijos pasiūlymu, gali vienbalsiai priimti nuostatas, iš dalies keičiančias šią direktyvą.17 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 1994 m. vasario 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.18 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.19 straipsnisŠi direktyva skirta valstybėms narėms.Priimta Briuselyje, 1993 m. gruodžio 6 d.Tarybos varduPirmininkasW. Claes[1] OL C 329, 1993 12 6.[2] OL L 278, 1976 10 8, p. 5.--------------------------------------------------


title: 2011 m. gegužės 10 d. Komisijos direktyva 2011/58/ES, kuria iš dalies keičiama Tarybos direktyva 91/414/EEB, kad būtų pratęstas veikliosios medžiagos karbendazimo įrašo galiojimas  Tekstas svarbus EEE

text:
11.5.2011

               LT

               Europos Sąjungos oficialusis leidinys

               L 122/71

         KOMISIJOS DIREKTYVA 2011/58/ES
   2011 m. gegužės 10 d.
   kuria iš dalies keičiama Tarybos direktyva 91/414/EEB, kad būtų pratęstas veikliosios medžiagos karbendazimo įrašo galiojimas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Karbendazimo įrašas Direktyvos 91/414/EEB I priede nustos galioti 2011 m. birželio 13 d.

               (2)

               Paprašius, medžiagai skirto įrašo galiojimas gali būti pratęsiamas ne ilgesniam kaip dešimties metų laikotarpiui. 2007 m. rugpjūčio 6 d. Komisija gavo pareiškėjo prašymą pratęsti šiai medžiagai skirto įrašo galiojimo laiką.

               (3)

               2008 m. sausio 10 d. pareiškėjas pateikė ataskaitą rengiančiai valstybei narei (Vokietijai) duomenis, pagrindžiančius jo prašymą pratęsti karbendazimo įrašo galiojimą.

               (4)

               Ataskaitą rengianti valstybė narė parengė pakartotinio vertinimo ataskaitos projektą, dėl kurios pareiškėjas pateikė pastabas 2009 m. gegužės 13 d., o galutinė ataskaita pateikta pareiškėjui ir Komisijai 2009 m. liepos 24 d. Toje ataskaitoje pateikiamas ne tik medžiagos vertinimas, bet ir tyrimų, kuriais ataskaitą rengianti valstybė narė rėmėsi atlikdama minėtą vertinimą, sąrašas.

               (5)

               2009 m. liepos 28 d. Komisija pakartotinio vertinimo ataskaitos projektą pateikė Europos maisto saugos tarnybai (toliau – Tarnyba) ir valstybėms narėms, prašydama pateikti pastabas.

               (6)

               Komisijos prašymu valstybės narės ir Tarnyba peržiūrėjo pakartotinio vertinimo ataskaitos projektą, o pareiškėjas 2009 m. gruodžio 14 d. pateikė pastabas. 2010 m. balandžio 30 d. Tarnyba Komisijai pateikė karbendazimo rizikos vertinimo tarpusavio peržiūros išvadas (2). Pareiškėjui suteikus galimybę pateikti pastabas ir atsižvelgiant į 2010 m. gegužės 31 d. pateiktas jo pastabas, pakartotinio vertinimo ataskaitos projektą ir Tarnybos išvadą valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete; galutinis ataskaitos variantas – 2010 m. lapkričio 23 d. Komisijos peržiūros ataskaita dėl karbendazimo.

               (7)

               Įvairiais tyrimais nustatyta, kad augalų apsaugos produktai, kurių sudėtyje yra karbendazimo, gali būti ir toliau laikomi atitinkančiais Direktyvos 91/414/EEB 5 straipsnio 1 dalies a ir b punktų reikalavimus tiems naudojimo atvejams, kurie buvo išnagrinėti ir išsamiai aprašyti Komisijos peržiūros ataskaitoje. Todėl, siekiant užtikrinti, kad augalų apsaugos produktus, kurių sudėtyje yra šios veikliosios medžiagos, ir toliau būtų leidžiama registruoti, jei jie atitinka direktyvos nuostatas, tikslinga pratęsti karbendazimo įrašo Direktyvos 91/414/EEB I priede galiojimą. Be naudojimo atvejų, nurodytų įtraukiant medžiagą pirmąjį kartą, pareiškėjas dokumentų rinkinyje dėl įrašo pratęsimo taip pat pritaria medžiagos naudojimui paprastiesiems runkeliams. Atsižvelgiant į pareiškėjo pateiktus papildomus duomenis, naudojimas paprastiesiems runkeliams turėtų būti įtrauktas į leistinų naudojimo atvejų sąrašą.

               (8)

               Direktyvos 91/414/EEB 5 straipsnio 4 dalyje nustatyta, kad įtraukiant medžiagą į I priedą gali būti taikomi tam tikri ribojimai. Norint tinkamai atsižvelgti į Sąjungos siekiamą aukštą žmonių ir gyvūnų sveikatos ir aplinkos apsaugos lygį, karbendazimo vartojimą reikia riboti, leidžiant tik tais atvejais, kurie buvo įvertinti ir laikomi atitinkančiais Direktyvos 91/414/EEB 5 straipsnio 1 dalies sąlygas. Tai reiškia, kad minėtos direktyvos I priede pateiktame sąraše nenurodyti naudojimo atvejai negali būti pripažįstami iki kol jie nėra įtraukti į šį sąrašą. Reikėtų nustatyti didžiausias leistinas dviejų susijusių priemaišų (2-amino-3-hidroksifenazino (AHP) ir 2,3-diaminofenazino (DAP)) ribas komerciškai gaminamame karbendazime.

               (9)

               Nepažeidžiant 8 konstatuojamojoje dalyje nurodytos išvados, reikėtų gauti daugiau informacijos apie tam tikrus konkrečius klausimus. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl pagrįstai reikalaujama, kad pareiškėjas pateiktų išsamesnės informacijos, susijusios su aerobiniu suirimu dirvožemyje, ilgalaikiu pavojumi paukščiams ir trečiąja priemaiša, kuri dėl konfidencialumo vadinama AEF037197. Be to, turėtų būti reikalaujama, kad pareiškėjas išnagrinėtų 2009 m. liepos 16 d. pakartotinio vertinimo ataskaitos projekto (1 tomas, 4 lygis „Išsamesnė informacija“, p. 155–157) sąraše nurodytus tyrimus.

               (10)

               Kelios valstybės narės išreiškė susirūpinimą dėl šios medžiagos keliamo pavojaus pobūdžio. Panašios pastabos buvo pateiktos ir dėl pradinio įrašo. Dokumentų rinkinys atnaujinamas atsižvelgiant į toksiškumo duomenis, kurie naudoti vertinant dokumentus, pateiktus dėl pradinio šios medžiagos įtraukimo. Pradinis įrašo galiojimo laikotarpis buvo treji metai (3). Taip pat reikėtų atsižvelgti į didėjantį poreikio užtikrinti aukštą žmonių ir gyvūnų apsaugos lygį ir darnią aplinką svarbos pripažinimą. Todėl reikėtų nustatyti trejų su puse metų trukmės įrašo galiojimo pratęsimo laikotarpį.

               (11)

               Kaip ir kitų medžiagų, įtrauktų į Direktyvos 91/414/EEB I priedą atveju, karbendazimo statusas gali būti peržiūrėtas pagal tos direktyvos 5 straipsnio 5 dalį, atsižvelgiant į naujus gaunamus duomenis, kaip antai šiuo metu atliekamas vertinimas pagal 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (4) ir susijusios mokslinės literatūros apžvalga.

               (12)

               Prieš pratęsiant veikliosios medžiagos įrašo Direktyvos 91/414/EB I priede galiojimą, turėtų būti nustatytas tinkamas laikotarpis, kad valstybės narės ir suinteresuotosios šalys galėtų pasirengti įvykdyti naujus reikalavimus, atsiradusius dėl įrašo galiojimo pratęsimo.

               (13)

               Nepažeidžiant Direktyvoje 91/414/EEB apibrėžtų prievolių, pratęsus veikliosios medžiagos įrašo I priede galiojimą, valstybėms narėms turėtų būti suteiktas šešių mėnesių laikotarpis nuo tos medžiagos įrašo galiojimo pratęsimo, per kurį jos persvarstytų galiojančią augalų apsaugos produktų, kurių sudėtyje yra karbendazimo, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Atitinkamai valstybės narės turėtų, prireikus su pakeitimais, atnaujinti arba atsisakyti atnaujinti registraciją. Nukrypstant nuo pirmiau minėto galutinio termino, reikėtų nustatyti ilgesnį laikotarpį, per kurį, laikantis Direktyvoje 91/414/EEB nustatytų vienodų principų, kiekvienu numatytu naudojimo atveju būtų pateikti ir įvertinti III priede nurodyti atnaujinti visi kiekvieno augalų apsaugos produkto dokumentų rinkiniai.

               (14)

               Todėl Direktyvą 91/414/EEB reikėtų atitinkamai iš dalies pakeisti.

               (15)

               Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko (-ės) nustatytą terminą, todėl Komisija Tarybai pateikė su šiomis priemonėmis susijusį pasiūlymą. Kadangi pasibaigus Direktyvos 91/414/EEB 19 straipsnio 2 dalies antroje pastraipoje nustatytam laikotarpiui Taryba nepriėmė pasiūlytų priemonių ir nenurodė prieštaraujanti joms, šias priemones turi priimti Komisija,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2011 m. lapkričio 30 d. priima ir paskelbia įstatymus ir kitus teisės aktus, kuriais įgyvendinama ši direktyva. Jos nedelsdamos pateikia Komisijai tų įstatymų ir kitų teisės aktų tekstus bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2011 m. gruodžio 1 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos karbendazimo, registraciją.
   Iki tos dienos jos pirmiausia tikrina, ar laikomasi tos direktyvos I priede nurodytų reikalavimų, susijusių su karbendazimu, išskyrus su šia veikliąja medžiaga susijusius reikalavimus, apibrėžtus įrašo B dalyje, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba gali juo naudotis pagal tos direktyvos 13 straipsnyje išdėstytas sąlygas.
   2.   Nukrypdamos nuo 1 dalies nuostatų, kiekvieną registruotą augalų apsaugos produktą, kurio sudėtyje karbendazimas yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2011 m. birželio 1 d., valstybės narės, kad atsižvelgtų į mokslo ir technikos žinių raidą, jei reikia, iš naujo įvertina pagal vienodus principus, nustatytus Direktyvos 91/414/EEB VI priede, vadovaudamosi dokumentų rinkiniu, atitinkančiu tos direktyvos III priedo reikalavimus, ir atsižvelgdamos į tos direktyvos I priedo įrašo B dalį, susijusią su karbendazimu. Remdamosi tuo vertinimu, valstybės narės nustato, ar produktas vis dar atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas. Tai nustačiusios, valstybės narės, jei būtina, iki 2013 m. gruodžio 1 d. iš dalies pakeičia arba panaikina produkto registraciją.
   4 straipsnis
   Ši direktyva įsigalioja 2011 m. birželio 1 d.
   5 straipsnis
   Ši direktyva skirta valstybėms narėms.

      Priimta Briuselyje 2011 m. gegužės 10 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  Europos maisto saugos tarnyba, Veikliosios medžiagos pesticido karbendazimo keliamos rizikos vertinimo tarpusavio peržiūros išvada, EMST leidinys 2010 m. 8(5):1598.

      (3)  2006 m. gruodžio 11 d. Komisijos direktyva 2006/135/EB, iš dalies keičianti Tarybos direktyvą 91/414/EEB, įtraukiant veikliąją medžiagą karbendazimą (OL L 349, 2006 12 12, p. 37).

      (4)  OL L 123, 1998 4 24, p. 1.

      PRIEDAS
      Direktyvos 91/414/EEB I priedo 149 eilutė pakeičiama taip:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „149

                     Karbendazimas
                     CAS Nr. 10605–21–7
                     CIPAC Nr. 263

                     Metil benzimidazol-2-ilkarbamatas

                     ≥ 980 g/kg
                     Susijusios priemaišos

                                 2-amino-3-hidroksifenazinas (AHP): ne daugiau kaip 0,0005 g/kg

                                 2,3-diaminofenazinas (DAP): ne daugiau kaip 0,003 g/kg

                     2011 m. birželio 1 d.

                     2014 m. lapkričio 30 d.

                     A   DALIS
                     Galima naudoti tik kaip fungicidą šioms kultūroms:

                                 —

                                 javams,

                                 —

                                 rapsų sėkloms

                                 —

                                 cukriniams ir paprastiesiems runkeliams

                                 —

                                 kukurūzams

                           neviršijant:

                                 —

                                 0,25 kg veikliosios medžiagos vienam javais ir rapsų sėklomis apsodintam hektarui,

                                 —

                                 0,075 kg veikliosios medžiagos vienam cukriniais ir paprastaisiais runkeliais apsodintam hektarui,

                                 —

                                 0,1 kg veikliosios medžiagos vienam kukurūzais apsodintam hektarui.

                           Šiais atvejais negalima naudoti:

                                 —

                                 purškiant iš lėktuvo,

                                 —

                                 tiek mėgėjams, tiek profesionaliems naudotojams naudojant ant nugaros nešiojamą arba rankinį purškiklį,

                                 —

                                 privačiuose soduose.

                           Valstybės narės užtikrina, kad būtų taikomos visos tinkamos pavojų mažinančios priemonės. Reikia skirti ypatingą dėmesį:

                                 —

                                 vandens organizmų apsaugai. Siekiant sumažinti poveikį paviršinio vandens telkiniams reikia taikyti tinkamas nutekėjimo mažinimo priemones. Jos turėtų apimti atstumo nuo apdorotų teritorijų iki paviršinio vandens telkinių laikymąsi ir (arba) nutekėjimo mažinimo technikos arba prietaisų naudojimą,

                                 —

                                 sliekams ir kitiems dirvos makroorganizmams. Registracijos sąlygose numatytos pavojų mažinančios priemonės, pavyzdžiui, tinkamiausio naudojimo kartų ir naudojimo laiko santykio, ir, jeigu būtina, veikliosios medžiagos koncentracijos lygio parinkimas,

                                 —

                                 paukščiams (ilgalaikis pavojus). Priklausomai nuo konkrečių naudojimo atvejų rizikos vertinimo rezultatų, gali prireikti imtis konkrečių poveikio mažinimo priemonių,

                                 —

                                 naudotojams, kurie privalo dėvėti tinkamus apsauginius rūbus, visų pirma pirštines, kombinezoną, guminius batus, veido apsaugos priemonę ar apsauginius akinius paruošiant preparatą, jį įpilant į prietaisą, naudojant prietaisą ir jį plaunant, jeigu prietaiso dizainas ir konstrukcija tinkamai neapsaugo nuo preparato poveikio arba jeigu ant tokio prietaiso nepritvirtinta specialių apsauginių dalių.

                           B   DALIS
                     Įgyvendinant VI priede numatytus vienodus principus, atsižvelgiama į karbendazimo peržiūros ataskaitos išvadas, ypač į jos I ir II priedėlius.
                     Susijusios valstybės narės reikalauja, kad pareiškėjas pateiktų Komisijai:

                                 —

                                 ne vėliau kaip iki 2011 m. gruodžio 1 d. informaciją, susijusią su priemaišos AEF037197 toksikologinėmis ir ekotoksikologinėmis savybėmis,

                                 —

                                 ne vėliau kaip iki 2012 m. birželio 1 d. išnagrinėtus 2009 m. liepos 16 d. pakartotinio vertinimo ataskaitos projekto (1 tomas, 4 lygis „Išsamesnė informacija“, p. 155–157) sąraše nurodytus tyrimus,

                                 —

                                 ne vėliau kaip iki 2013 m. birželio 1 d. informaciją apie išlikimą ir elgesį (dirvožemio aerobinio irimo būdus) ir ilgalaikį pavojų paukščiams.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.